CELEX: 32007D0624(01)
Language: mt
Date: 2007-09-27 00:00:00
Title: 2007/624/KE: Deċiżjoni tal-Kummissjoni tas- 27 ta’ Settembru 2007 li temenda d-Deċiżjoni 2006/800/KE li testendi l-applikazzjoni tal-pjanijiet għall-eradikazzjoni tad-deni klassiku tal-ħnieżer fil-ħnieżer selvaġġi u t-tilqim ta' emerġenza għal dawk il-ħnieżer kontra dik il-marda fil-Bulgarija (notifikata taħt id-dokument numru C(2007) 4457)

28.9.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 253/43
            
         DEĊIŻJONI TAL-KUMMISSJONI
   tas-27 ta’ Settembru 2007
   li temenda d-Deċiżjoni 2006/800/KE li testendi l-applikazzjoni tal-pjanijiet għall-eradikazzjoni tad-deni klassiku tal-ħnieżer fil-ħnieżer selvaġġi u t-tilqim ta' emerġenza għal dawk il-ħnieżer kontra dik il-marda fil-Bulgarija
   (notifikata taħt id-dokument numru C(2007) 4457)
   (It-test bil-Bulgaru biss huwa awtentiku)
   (2007/624/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill 2001/89/KE tat-23 ta' Ottubru 2001 dwar il-miżuri Komunitarji għall-kontroll tad-deni klassiku tal-ħnieżer (1), u b'mod partikolari it-tieni sub-paragrafu ta' l-Artikolu 16(1) u r-raba' sub-paragrafu ta' l-Artikolu 20(2) tiegħu,
   Billi:
   
               (1)
            
            
               Id-Deċiżjoni tal-Kummissjoni 2006/800/KE tat-23 ta' Novembru 2006 li tapprova l-pjanijiet għall-qerda tad-deni klassiku tal-ħnieżer fil-ħnieżer selvaġġi u t-tilqim ta' emerġenza għal dawn il-ħnieżer kontra din il-marda fil-Bulgarija (2) ġiet adottata bħala waħda mill-miżuri fil-ġlieda kontra d-deni klassiku tal-ħnieżer.
            
         
               (2)
            
            
               L-awtoritajiet Bulgari infurmaw lill-Kummissjoni dwar l-evoluzzjoni ta’ din il-marda fil-Bulgarija.
            
         
               (3)
            
            
               Minħabba l-qagħda epidemjoloġika fil-Bulgarija huwa xieraq li tiġi estiża l-applikazzjoni ta’ l-eradikazzjoni u l-pjanijiet approvati tat-tilqim ta’ emerġenza.
            
         
               (4)
            
            
               Il-miżuri stipulati f’din id-Deċiżjoni huma skond l-opinjoni tal-Kumitat Permanenti dwar il-Katina Alimentari u s-Saħħa ta’ l-Annimali,
            
         ADOTTAT DIN ID-DEĊIŻJONI:
   Artikolu 1
   L-Artikolu 4 tad-Deċiżjoni 2006/800/KE hu mibdul b'dan li ġej:
   
      “Artikolu 4
      Applikabbiltà
      Din id-Deċiżjoni għandha tapplika sal-31 ta’ Diċembru 2007.”
   
   Artikolu 2
   Din id-Deċiżjoni hija indirizzata lir-Repubblika tal-Bulgarija.
   
      Magħmul fi Brussell, 27 ta’ Settembru 2007.
      
         
            Għall-Kummissjoni
         
         Markos KYPRIANOU
         
            Membru tal-Kummissjoni
         
      
   
   
      (1)  ĠU L 316, 1.12.2001, p. 5. Id-Direttiva kif l-aħħar emendata l-aħħar bid-Direttiva 2006/104/KE (ĠU L 363, 20.12.2006, p. 352).
   
      (2)  ĠU L 325, 24.11.2006, p. 35.